MEZEI ELMIRA KORÁBBI KÖTETEI

A JAFFA KIADÓNÁL:

Alacsony FODMAP-étrend (Bartha Ákossal)

Autoimmun szakácskönyv

Autoimmun szakácskönyv II.

Paleolit receptek hétköznapokra

Paleolit konyha haladóknak

Paleolit finomságok gyerekeknek

A nagy paleolit csokoládékönyv

Paleolit sütemények

Paleolit szakácskönyv (Szendi Gáborral)

Paleolit vendégváró falatkák

Ünnepek paleolit módra

Vad paleo (Sáfrán Mihállyal)

Copyright © MEZEI ELMIRA, 2020

Hungarian edition © Jaffa Kiadó, 2020

Minden jog fenntartva!

Fotók © HARLAN COCKBURN, 2020

Borítóterv: HEGYI PÉTER

Fotók: HARLAN COCKBURN

Tipográfia: KISS DOMINIKA

Szerkesztette: VERES MÁRIA

Felelős szerkesztő: JOLSVAI JÚLIA

Felelős kiadó: RADOS RICHÁRD

Jaffa Kiadó • www.jaffa.hu

ISBN 978-963-475-599-9

Az elektronikus verziót készítette az eKönyv Magyarország Kft.

www.ekonyv.hu

JOGI NYILATKOZAT

A szerző és a kiadó semmilyen felelősséget nem vállal bármely, a könyvben szereplő étrend követése idején, illetve következtében fellépő bármilyen egészségi problémáért.

Tartalom

REGGELIK, UZSONNÁK

Gofri

Tojáspalacsinta

Zsírban sült csirkemáj

Áfonyás muffin

Banános-avokádós turmix

Zöldséges kölesmuffin

Fűszeres Hokkaidó-tök

Meggyes gesztenyemuffin

Káposztás lepényke

Füstölt pisztrángfilé

Gluténmentes cipó

Zablepény

Krémek és mártogatnivalók

Szedres-málnás joghurt

Szivárványtál

Főzőbanángombóc

Édesburgonyás sós minipalacsinta

Minigyümölcsnyársak

Kesuszelet

LEVESEK

Az alapléről

Sütőtökkrémleves

Fűszeres csirkeleves

Céklakrémleves

Karfiol-póréhagyma leves sonkával

Tárkonyos zöldségraguleves

Olaszos zöldségleves

Gyömbéres csontleves rizstésztával, friss zöldekkel

Petrezselymes karalábéleves

Cukkinis kovászosuborka-leves

Bárányleves

HÚSOK

Zöldséges csirkeragu

Csípős csirkeszárny

Marharagu

Báránycsülök sütőben

Borókás szarvasragu

Csirkemell vadasan

Rakottkel-torta

Csirkemáj zöldségágyon, kakukkfűvel

Húsgombócok almamártásban

Egészben sült fűszeres kacsa

Kacsamájfasírt sütőben sütve

Pesztós csirketekercs

Rozmaringos pirított nyúlmáj

Zsályás nyúlcomb

Omlós húspástétom

HALAK, TENGERI ÉTELEK

Az édeskömény felhasználása

Pisztrángfilé citrommal, édesköménnyel

Lazacnyárs zöldfűszeres avokádómártással

Fekete kagyló

Lazacos pite

Halfasírt

Garnélarák mirepoix-val

Aranydurbincs egészben sütve

Papírban sült lazac

Branzinofilé spenótágyon

Grillezett makrélafilé

Kapros-citromos fogasfilé

Szardíniás salátatekercs

Tenger gyümölcsei leves

ZÖLDSÉGEK, SALÁTÁK

Roppanós zöldek sültpaprika-krémmel

Mentás zöldsaláta kék áfonyával

Sárga-vörös céklasaláta

Brokkolisaláta

Nyers cékla-répa saláta

Téli zöldségtál gesztenyével

Karfiol-brokkoli püré

Fűszeres zöldségtrió

Jégcsapretek-saláta

Lilakáposzta-saláta

Szecsuáni pirított répa-káposzta

Mandulás zöldséges quinoa

Egyben sült karfiol

Hosszú paszternákcsipsz

Szezámos padlizsánsaláta

Zsályás-szalonnás sült répa

Sütőtökös tócsni

Zöldségragu

Majonézes vegyes saláta

Töltött gomba és patisszon

ÉDESSÉGEK

Chiapuding

Kókuszos sütőtökgolyó

Banános-mákos kocka

Csokis-diós keksz

Sült alma és szilva

Citromos fehércsokoládé-krém

Kávés csokoládékrém

Narancsos rizspuding

Áfonya-meggy fagyi

Holland mézes-gyömbéres süti

Csokis-kókuszos kosárka

Gyümölcszselé friss málnával

Bevezető

A 2020-as év alakulása semmiképp nem volt hétköznapi. Mondhatjuk azt is, hogy minden a feje tetejére állt, és számos újfajta kihívással kellett szembenéznünk. Sok szülő maradt otthon óvodás-, iskoláskorú gyerekekkel. Egyeseknek sokkal több idejük jutott a főzésre, másoknak még a megszokottnál is kevesebb.

Gluténmentes cipó

Egy ilyen időszakban teljesen érthető, hogy sok embert foglalkoztat a kérdés, életmódunk miként befolyásolja az immunrendszerünket, és főleg, hogy meg tudjuk-e azt erősíteni. Pró és kontra nyilatkozatok sokasága kering a médiában. „A magas D-vitamin-szint és a fermentált zöldségek rendszeres fogyasztása véd a Covid19-fertőzés súlyossá válása ellen.” „Az immunrendszer nem olyan, mint az izomzat, azt nem lehet edzéssel megerősíteni.” Világos, de akkor az immunerősítő táplálkozás koncepciója vajon csak üres képzelgés?

Kacsamájfasírt sütőben sütve

Az egészséges táplálkozásról sokaknak sokféle elképzelésük van. Ha elkezdjük kibontani ezt a témát, abban biztosan megegyezhetünk, hogy az egészségromboló táplálkozás felismerése és annak elhagyása biztos, hogy csak előnyökkel jár. De mi az, ami bizonyítottan silányítja a táplálkozást? A mértéktelenül használt cukor, a transzzsírok, a rengeteg finomított szénhidrát (tehát a gabona- és édesipari termékek jelentős része), a sok tartósítószer, színezék, adalékanyag, az ezekkel teli húsipari készítmények, a magasan feldolgozott ipari magolajokban sült készételek. Lehet úgy is fogalmazni, hogy az „üres kalóriák”. Ez annyit jelent, hogy valaminek olyan alacsony a valós tápanyagtartalma, hogy a kalóriabevitelen kívül szinte semmi haszna nincs, a sejtek táplálására nem alkalmas, az anyagcserét feleslegesen terheli, a szervezet egyensúlyát felborítja.

Garnélarák mirepoix-val

Mivel a munkám évtizedek óta a köré összpontosul, hogy miként lehet embereket életmódváltás, változás idején átsegíteni a nehézségeken, egyértelmű, hogy most is szeretnék a helyzet megoldásának részese lenni. Pályafutásom során több ezer embert inspiráltam kreatív főzésre, életmódváltásra. Egy stresszes időszakban még fontosabb, hogy megtaláljuk az örömet és a nyugalmat a főzésben, a mindennapi konyhai tevékenységben. Nagy sikerélmény és egyértelműen a család érdeke, hogy kombinálni tudjuk a finomat az egészségessel. Egyéni dolog, hogy ki honnan indul ezen az úton. Ez a könyv azoknak is segítséget nyújt, akik pillanatnyilag teljesen a nyugati főáram szerint étkeznek, és szeretnék az első, óvatos lépéseket megtenni, de a már régóta megreformált háztartásoknak is tud új inspirációt adni.

Lilakáposzta-saláta

A mozgás, a napfény, a levegő, a tiszta víz, az alvás mellett az étkezésünk az egyik legfőbb faktor, amivel hatni tudunk a szervezetünkre. Gondoljunk bele, hogy naponta háromszor-ötször kapunk esélyt arra, hogy jó minőségű, tiszta, természetes ételekkel tápláljuk magunkat. Az egy héten már huszonegy-harmincöt alkalom, havonta kilencven-százötven, és így tovább...

Aki ismeri az eddigi munkásságomat, tudja, hogy a változatosság híve vagyok. Minél többféle zöldség, fűszer, gyümölcs, hús, tengerből származó alapanyag, belsőség. A monotonitást jobban tűrő, szélsőségekhez vonzódó emberek más utakon is jól érzik magukat hosszú távon. Ez biztos személyiség kérdése is. Én minél többféle ételt fogyaszthatok, annál boldogabb vagyok. Bár ebben a könyvben minden recept glutén, tejtermék és finomított cukor nélkül készült, senkinek nem lesz az az érzése, hogy valamiről lemarad. Sőt biztos vagyok benne, hogy bizonyos alapanyagok izgalmas újdonságként kerülnek majd be olvasóim konyhai repertoárjába.

Mielőtt nekilátunk tudatosabban vásárolni, főzni és enni, érdemes feltennünk magunknak néhány egyszerű kérdést:

Hol vásárolok? Mennyit főzök? Hányszor eszünk gyorsétteremben, vagy nem minőségi helyről rendelt ételt? Milyen példát mutatok a gyerekeimnek a saját étkezési, ivási szokásaimmal? Mennyire színesek az ételeim? (Például, ha kinyitom a hűtőszekrényt, és az egyetlen narancssárga dolog, amit látok benne, az a cukros-szénsavas üdítőm színezőanyaga, akkor gyanús, hogy nem jó úton járok…) A napi étkezéseim közül mennyi tartalmaz értékes tápanyagot?

Ezzel elérkeztünk a tápanyagsűrűség témájához, ami annyit jelent, hogy egy adott étel egy egységében mennyi vitamin, ásványi anyag, aminosav, esszenciális zsírsav található. Arra kell törekedni, hogy mindennap a lehető legtöbb hasznos tápanyagmennyiséget fogyasszuk el, amire X számú étkezés áll a rendelkezésünkre, ezért kell kimaxolni a lehetőségeket. Nem sokkal egyszerűbb a kezdetektől tudatosan rászoktatni a gyerekeinket a valódi finomságok élvezetére? Később sokkal nehezebb visszafordulni az elrontott szokások útvesztőjéből.

Sokszor merül fel a beszerezhetőség kérdése. Itt egyrészt a minél tisztább forrásból származó, jó minőségű alapanyagokra, másrészt egyszerűen arra gondolok, hogy hol lehet valamit megvenni. Az elmúlt időszakban sokan átváltottak az online rendelésre, amit én már régóta nagyon praktikusnak tartottam és rendszeresen használtam. Kis utánajárással kiderül, hogy a webáruházak roskadoznak az árutól, az addig „egzotikusnak” titulált alapanyagok is pár kattintással beszerezhetők. A kistermelők, kertészetek, biofarmok, háztáji élelmiszerek sokasága vár eladásra és ezek közül sokan vállalnak házhoz szállítást. Nem akarok álszent lenni, tudom, hogy mindenkinek a saját pénztárcájához kell szabnia a lehetőségeit. Van, aki egyszerűen nem engedheti meg magának például a biominősített árukat. Sok piacon kapható azonban tanúsítvány nélküli vegyszermentes, gondos kezek által termelt áru, érdemes körülnézni és személyes kapcsolatot kiépíteni az árusokkal. A színvonalasabb szupermarketek polcain is egyre gyakoribbak az opcionális biotermékek.

Az is meglepő, hogy mennyi pénzt lehet megspórolni azon, ha elhagyunk olyan, eddig rutinszerűen vásárolt terméket, ami esetleg nem más, mint egy doboz puffasztott cukor vagy agyoncukrozott tejtermék, esetleg színezett, szénsavval dúsított folyékony cukor, netán alkohol. Évekkel ezelőtt felmérést végeztem egy szupermarketben, és kiderült, hogy egy nagy bevásárlókocsinyi természetes, friss élelmiszer semmivel nem kerül többe, mint egy átlagos család sok-sok, a megszokás és a reklámok által vezérelt választása. Érdemes megkeresni azokat a táplálékokat, amelyekben eleve benne vannak a tápanyagok, így nem kell „dúsítani” őket.

Száz évvel ezelőtt elképzelhetetlen lett volna megkérdőjelezni a napi szintű, friss alapanyagokból főzés létjogosultságát. Van, aki abból főz, amit a közvetlen környékén vagy a legközelebbi nagyáruházban be tud szerezni. Én úgy állok hozzá, hogy csak azért, mert nem lehet minden sarkon kapni, még nem mondok le róla. Ebben a könyvben egyetlenegy olyan alapanyag sem szerepel, amit ne lehetne Magyarországon megvenni. Mondok egy példát. Évek óta kapok ajándékba a Svájcban élő testvéremtől aszalt fekete berkenyét, amit nagyon megszerettem. Itthon soha, sehol nem láttam üzletben, de gondoltam, utánajárok az interneten, hogy létezik-e egyáltalán. Nyolc webáruházban „kifogyott”, de a kilencedikben megtaláltam Aronia néven. Csodás a színanyaga, savanykás, cukormentes és télen-nyáron lehet belőle eszegetni egy-egy kis marékkal.

Fűszeres csirkeleves

A könyvben sok olyan receptet is találnak majd, amelyikben rugalmasan helyettesíthetők az alapanyagok, attól függően, hogy épp mi van otthon. Ez egy esetleges karantén alatt extra könnyítés. Érdemes követni a hagyományos évkört, ami a szezonális alapanyagok előnyben részesítését jelenti. Nagy segítség a hétköznapokon, ha a kemény, alacsonyabb víztartalmú zöldségeket (például répafélék, karalábé, sütőtök) meghámozzuk, feldaraboljuk és fajtánként dobozba téve a hűtőben tároljuk.

Életmódváltóknak mindenképpen tanácsolok egy alapos fűszerbevásárlást, amihez rögtön adok is útmutatót, hogy ne főzés közben derüljön ki valaminek a hiánya. Bizonyos zöldfűszereket kiválóan lehet kertben, teraszon, erkélyen, ablakpárkányon nevelgetni. A zsálya vagy a rozmaring még át is telel! Némelyik fűszer kivonata és illóolaja önmagában is sok tudományos kutatás tárgya, és több területen is sikerrel alkalmazzák őket. Ilyenek például a fahéj, a szegfűszeg, a kurkuma, a fekete bors, a gyömbér, az oregánó, a bazsalikom, a kakukkfű vagy a rozmaring. Kalória-hozzáadás nélkül pompás ízeket, hasznos illóolajokat, antioxidáns, kórokozóölő és gyulladáscsökkentő anyagokat juttathatunk általuk a szervezetünkbe.

A KÖNYVBEN HASZNÁLT FŰSZEREK

Friss és szárított zöldfűszerek

babérlevél

bazsalikom

citromfű

édeskömény zöldje

kakukkfű

kapor

korianderzöld

lestyán

majoránna

menta

oregánó

petrezselyem

provence-i fűszerkeverék

rozmaring

snidling

tárkony

zellerzöld

zsálya

Egyéb fűszerek

borókabogyó

bors

currypor

csili

csillagánizs

fahéj

fokhagymapor

füstölt paprika

fűszerpaprika

Fűszerész almás pite fűszerkeverék

Fűszerész fokhagymás bors

garam masala (indiai fűszerkeverék)

gyömbér

kardamommag

kömény

kurkuma

őrölt koriander

római kömény

sáfrányos szeklice

szecsuáni bors

szegfűbors

szegfűszeg

szerecsendió

vanília

A receptekben előforduló fűszereket bárhol az országban be lehet szerezni itt: www.egzotikusfuszerek.hu

Téli zöldségtál gesztenyével

A kurkuma egyik nagyon jó felhasználási módja, ha meleg italt készítünk belőle. Egy csészényi kókusztejben kevergetve felmelegítünk egy mokkáskanálnyi őrölt kurkumaport, és ízlés szerint gyömbérrel, fahéjjal, kardamommal, csillagánizzsal, szegfűszeggel fűszerezzük. Lehet picit édesíteni glicinnel vagy pár csepp steviával. Kiváló reggeli ital. Lásd a Reggelik, uzsonnák rész képén.

A bogyós gyümölcsöknek általában alacsonyabb a cukor- és magas a C-vitamin- és antioxidáns színanyagtartalmuk. Ezeket szezonálisan frissen, illetve szárítva, aszalva vagy mélyhűtött formában egész évben tanácsos fogyasztani: például a csipkebogyó, az áfonya, a fekete és a piros ribizli, a szeder, a homoktövisbogyó, a faeper, a som, a fekete berkenye vagy a gojibogyó.

Áfonya-meggy fagyi

A gyógygombák között is sok az immunerősítő, vírusellenes hatású. Ilyen például a pecsétviaszgomba (ganoderma), a hernyógomba, a siitake vagy a bokrosgomba. Számos jó minőségű gyógygombatermék van forgalomban.

Gyógynövények fogyasztásával is meg lehet támogatni a vírus elleni védekezést. Csak néhány a sokféle lehetőség közül: bodza, echinacea (bíborlevelű kasvirág), lapacho, olajfalevél, orbáncfű, édesgyökér, valamint a zöld teában található EGCG is vírusellenes és antioxidáns hatású anyag.

A rendszeresen fogyasztott fermentált zöldségek is segíthetnek a bélflóra kiegyensúlyozásában és ezáltal az immunrendszer támogatásában. Aki szeretne megbízható helyről kiváló minőségű fermentált zöldségeket rendelni, keresse fel Müller Ildikó Fermentálás nevű Facebook-oldalát.

Az alapanyagok beszerzéséhez ezeket a forrásokat használtam:

• Bosnyák téri piac

• Zsámboki biokertészet

• Metro áruház

• Rozmar.hu

• NekedTerem.hu

• All in natural foods (volt Hideg Nyalat)

• Mediline Kft.

• Namaste India Budapest

• Online rendeléshez két kiváló webáruház a paleocentrum.hu, illetve a www.biobolt.e-tar.hu

SZEMÉLYES JEGYZET

Az elmúlt időszakban sokat hallottunk az életkor, a meglévő krónikus egészségi problémák, a testsúly, az anyagcsere egészségének, a vitaminszinteknek a jelentőségéről. Ismeretségi körömben sokféle hozzáállást látok a kialakult vírushelyzethez. A teljesen bagatellizálók és a rettenetesen szorongók két véglete között mindenki elhelyezkedik valahol a skálán. Soha nem tartottam magam megmondó embernek. Nem is vágyom ilyen babérokra. Irigylem is kicsit, aki annyira magabiztos és annyira hisz a saját igazában, hogy minden ellenérvet visszakézből lesöpör. És csodálom azt, aki törhetetlennek érzi magát. Én nem.

2020 márciusában, a karantén kezdetén így nézett ki a háztartásunk: egy nyolcvankét és egy nyolcvannégy éves szülő, egy hatvankilenc éves, kétféle krónikus légzőszervi betegséggel élő férj, én, aki a krónikus Lyme-kór változatos kihívásaival birkózom, valamint három erős, az ügyeinket és a bevásárlásokat intéző fiatal.

Mindezt kizárólag azért írom le, hogy jelezzem, sokan vagyunk, akik nem érezzük magunkat törhetetlennek, és akiknek kiemelten fontos, hogy minden lehető eszközzel próbáljunk vigyázni magunkra. Annak a legjobb, aki megelőzésként vág bele az életmódváltásba. Egyrészt nem kell megvárni, amíg kialakul valamilyen probléma, másrészt jobb minden eshetőségre felkészíteni a szervezetet, mert minél erősebbek a védőbástyák, annál könnyebben tud megbirkózni a kihívásokkal. Arról nem beszélve, hogy a megfelelő tápanyag-ellátottság a pszichés megküzdési képességeinket is nagyban befolyásolja. A személyiségünknek, az ellenálló képességünknek, az idegrendszerünk állapotának van köze a biológiánkhoz!

Mindenkinek nagyon jó főzést és olvasgatást kívánok!

Mezei Elmira

REGGELIK, UZSONNÁK

Gofri

Tojáspalacsinta

Zsírban sült csirkemáj

Áfonyás muffin

Banános-avokádós turmix

Zöldséges kölesmuffin

Fűszeres Hokkaidó-tök

Meggyes gesztenyemuffin

Káposztás lepényke

Füstölt pisztrángfilé

Gluténmentes cipó

Zablepény

Krémek és mártogatnivalók

Szedres-málnás joghurt

Szivárványtál

Főzőbanángombóc

Édesburgonyás sós minipalacsinta

Minigyümölcsnyársak

Kesuszelet

Gofri

ELKÉSZÍTÉSI IDŐ: 20 PERC

Klasszikus kedvenc, gyerekeknél és felnőtteknél egyaránt. Ha még nem próbálták meg elkészíteni banánnal, sütőtökkel vagy reszelt almával a tésztájában, akkor itt az ideje. Az én gofrisütőm szív alakút süt, egyszerre öt darab készülhet benne, és viszonylag nem túl mély a forma.

HOZZÁVALÓK 12 DARABHOZ

15 dkg párolt sütőtök

2 nagy tojás

4 evőkanál kókusztej

2 csipet őrölt fahéj

5 dkg rizsliszt (vagy maniókaliszt)

kókuszolaj a kenéshez

Az összetevőket simára turmixoljuk. Az előmelegített gofrisütőt ecsettel kiolajozzuk, belekanalazunk annyit a tésztából, hogy kitöltse a mélyedéseket, de ne folyjon túl. Ráhajtjuk a tetejét, és kb. 4 percig hagyjuk sülni. Friss gyümölccsel, lekvárral, mandulavajjal, fahéjas szórással, kókusztejszínnel, pudinggal, sőt akár valamilyen sós feltéttel is tálalhatjuk.

Tojáspalacsinta

ELKÉSZÍTÉSI IDŐ: 15 PERC

Tápláló és egyszerű reggeli, amihez szinte bármilyen maradék sült húst, halat, zöldséget, főtt gabonát fel lehet használni.

HOZZÁVALÓK 1 ADAGHOZ

1 egész tojás + 1 sárgája

kókuszzsír

2 szál újhagyma

5 dkg bébispenót

só, bors

½ kis avokádó, szeletelve

1 fél kis reszelt sárgarépa

1 kis paradicsom, negyedelve

főtt, hűtött rizs

Az egész tojást a sárgájával simára keverjük, megsózzuk, borsozzuk, és egy pici kókuszzsíron vékony, palacsintaszerű lepényt sütünk belőle. Az újhagymát és a spenótot is megfuttatjuk a zsíron. A lepényt tányérra tesszük, a zöldségekkel, kevés hideg rizzsel tálaljuk.

Zsírban sült csirkemáj

ELKÉSZÍTÉSI IDŐ: 40 PERC

Mindenféle szárnyasmájból készülhet, liba- vagy pecsenyekacsamáj is kiváló hozzá, de a csirkemájat a legkönnyebb beszerezni.

HOZZÁVALÓK 6 ADAGHOZ

25 dkg csirkemáj, erektől megtisztítva, kettévágva

25 dkg kacsazsír olvasztva, langyosra hűtve

2 gerezd fokhagyma, szeletelve

1 kis vöröshagyma, karikázva

2 zsályalevél

1 ág rozmaring

Az edény aljára terítjük a hagymát, a fokhagymát, a fűszereket, rátesszük a májdarabokat és ráöntjük a zsírt. Lefedjük, és a lehető legkisebb lángon (ha gáztűzhelyen készül, akkor akár egy hőelosztót alátéve) kb. 35 percig sütjük. Kihűtjük, majd üvegbe töltve a hűtőszekrényben tároljuk. Pirítós kenyéren, illetve nyers vagy sült zöldségkarikákkal tálaljuk.

Áfonyás muffin

ELKÉSZÍTÉSI IDŐ: 30 PERC

Az Almitas Crysanova édesítő mindig van itthon nálam, mert nagyon praktikus, egy doboz sokáig elég, hiszen olyan kevés kell belőle. Egy grammnyi (fél teáskanálnyi) 20 dekányi cukor édesítő hatásának felel meg. Könnyű túlédesíteni vele, ezért inkább apró csipetekkel kezdjük.

HOZZÁVALÓK 6 DARABHOZ

1 alma finomra reszelve (10 dkg)

3 tojás

2 evőkanál Paleolaj

½ zacskó sütőpor

2 teáskanál útifűmaghéj

2 dkg kókuszliszt

3 dkg rizsliszt

2 csipet Almitas Crysanova (eritrit/stevia édesítő)

áfonyaszemek a tetejére

A reszelt almát a tojásokkal, az olajjal, a sütőporral, az útifűmaghéjjal, a kétféle liszttel és az édesítővel simára keverjük. A masszát elosztjuk hat kisebb szilikonos muffinforma között, mindegyiknek a tetejébe belenyomkodunk pár szem áfonyát, és 180 fokra előmelegített sütőben kb. 20 perc alatt megsütjük őket.

Banános-avokádós turmix

ELKÉSZÍTÉSI IDŐ: 10 PERC

Lehet kockázott almát, bogyós gyümölcsöket, ropogós dió- vagy manduladarabokat is kínálni hozzá. Ebben az esetben nem isszuk, hanem kanalazzuk ezt a tartalmas, krémes finomságot.

HOZZÁVALÓK 2 NAGY VAGY 4 KIS POHÁRHOZ

1 avokádó húsa

1 banán, hámozva

5 db fejessaláta-levél

1 mokkáskanál kókuszolaj

2½ dl kókuszos rizstej (ha hígabbra szeretnénk, akkor több)

1 teáskanál glicin

pár csepp zöldcitromlé

Az avokádót, a banánt, az összetépkedett salátaleveleket, a kókuszolajat, a kókuszos rizstejet, a glicint és pár csepp zöldcitromlevet simára turmixolunk, poharakba vagy tálkákba elosztjuk.

TIPP: Lehet fűszereket is hozzáadni, például gyömbért, vaníliát, pici fahéjat, őrölt kardamomot, mentát vagy citromfüvet.